Tshwane stel tydelike grafgrawers aan | Maroela Media
Tshwane stel tydelike grafgrawers aan
Die Tshwane-metro het ŉ kontrakteur aangestel om grafte in die stad se begraafplase te grawe.
Elsabe Basilio, voorsitter van die Nasionale Begrafnisdirektoraat, het Saterdag gesê ŉ tussentydse kontrakteur is Vrydagmiddag aangestel nadat die Pretoriase hooggeregshof die metro Donderdag gedwing het om ŉ plan te maak.
Maroela Media het vroeër berig dat grafgrawers by al die begraafplase in Tshwane-metro sedert die einde van Maart hul gereedskap neergelê het. Dit het die onus op die begrafnisondernemers en die familie en vriende van afgestorwenes geplaas om self grafte te grawe en toe te gooi. Volgens Basilio het die metro se kontrak met die kontrakteur geëindig en is die kontrakteur vir die afgelope drie maande nie betaal nie.
“Ons glo nie daar gaan weer probleme met die grawe van grafte wees totdat ŉ permanente kontrakteur aangestel is nie,” het sy gesê.
Tshwane moet grafgrawers aanstel
Pretorianers moet eie grafte grawe
Vier tydens rooftog in winkel geskiet
Foto’s: Steve red vrou met baba van brandende kar